Nhlanhla Nene het bedankNhlanhla Nene, minister van finansies, tydens sy mediumtermynbegroting (Oktober 2015). Foto: Elmond Jiyane Die voormalige minister van finansies, Nhlanhla Nene, het as ŉ LP bedank. Baleka Mbete, speaker van die Nasionale Vergadering, se kantoor het Vrydagaand bevestig Nene het in Desember bedank en sy bedanking is in Januarie geprosesseer. Pres. Jacob Zuma het Nene onverwags in Desember as minister van finansies verwyder, en hom met die onbekende David van Rooyen vervang, ŉ skuif wat tot ŉ daling van die rand en aandele gelei het. Nene is oënskynlik uit sy amp verwyder, aangesien sy naam aangegee is vir ŉ hoë posisie in die nuwe Brics (Brasilië, Rusland, Indië, China en Suid-Afrika)-bank. Ná skerp kritiek oor die skuif, het Zuma Van Rooyen binne dae ná sy aanstelling uit die amp verwyder, en weer voormalige minister Pravin Gordhan in die pos aangestel.